Publication: Magyar Közlöny
Issue: MK-2008-32 (Year: 2008, Number: 32)
Era: 2004-2010
Section: hogy a kiválasztott végrehajtó szervezet rendelkezik a program végrehajtásához szükséges pénzügyi és technikai eszközökkel. A pályázó által lefolytatott eljárás, illetve a benyújtott dokumentumok vizsgálata a 2003. évi CXXIX. törvényben, valamint a 46/2005. (V. 23.) FVM rendelet 4/A. §-ában foglalt elõírásokra figyelemmel történik.
Paragraph Index: 775

a) A szerzõdéskötés feltételei A Bizottság a tagállamok által továbbított pályázatok közül kiválasztja azokat, amelyek megvalósításához támogatást biztosít. A Bizottsági döntésrõl az MVH értesíti a pályázót. 2008/9. szám H I V A T A L O S É R T E S Í T Õ A szerzõdést a Bizottsági döntés dátumától számított kilencven naptári napon belül kell megkötni. E határidõ túllépése esetén a Bizottság külön engedélye nélkül szerzõdés nem köthetõ. Amennyiben egy programot több tagállam együttesen valósít meg, a szerzõdést minden közremûködõ tagállamnak ugyanazon a napon kell aláírnia. A pályázó a szerzõdéskötést megelõzõen – az e közlemény VII. pontjában leírtak szerint – a Közösség és a nemzeti költségvetés legnagyobb éves pénzügyi hozzájárulásának 15%-ával egyenértékû teljesítési biztosítékot köteles az MVH rendelkezésére bocsátani. Amennyiben a biztosíték nem áll hiánytalanul rendelkezésre, a szerzõdés nem köthetõ meg. A biztosíték összegének kiszámításánál a pályázat benyújtási határidejének napján érvényes, az Európai Központi Bank által jegyzett forint/euró átváltási árfolyam alkalmazandó. A teljesítési biztosíték a program megvalósítását és teljes elszámolását követõen szabadítható fel. A szerzõdéskötéshez a pályázónak az alábbi dokumentumokat kell benyújtania: – a program finanszírozása céljából nyitott bankszámláról készült bankszámlakivonatot, amely igazolja az elsõ negyedévre tervezett kifizetések fedezetét; – a teljesítési biztosíték letétbe helyezésérõl, illetve befizetésérõl szóló igazolást, amely a VII. pontban leírtak alapján lehet a bankgarancia (eredeti példánya), vagy készpénzletét-igazolás (visszavonhatatlan átutalási megbízás igazolása) vagy készfizetõ kezességrõl szóló kezesi nyilatkozat; – a végrehajtó szervezettel/szervezetekkel kötött szerzõdés(ek) 2 db másolati példányát. A szerzõdésnek tartalmaznia kell azt a rendelkezést, amely szerint a végrehajtó szervezet aláveti magát a IX. pont szerinti ellenõrzéseknek; – az elsõ negyedévre vonatkozó ideiglenes ütemtervet, megjelölve az akciók idõpontját és helyszínét; – az elsõ negyedévre tervezett akciók költségvetési táblázatát; – igazolást arra vonatkozóan, hogy a pályázó rendelkezik az elsõ negyedévre tervezett akciók lebonyolításához szükséges anyagi fedezettel. A szerzõdésben elõírt intézkedéseket a szerzõdés hatálybalépésének napjától számított és a programban meghatározott egyéves idõszak, vagy éves szakaszok idõtartama alatt kell megvalósítani. Az éves idõszakok negyedéves (három hónapos) végrehajtási idõszakokból állnak. Többéves program esetén a szerzõdés szerinti program második és harmadik éves szakaszának teljesítését a pályázó csak abban az esetben kezdheti meg, ha erre vonatkozóan megkérte és megkapta az MVH írásbeli engedélyét. A program folytatására vonatkozó nyilatkozatot a 2. számú melléklet szerinti B0940 számú „Promóciós programok támogatása” formanyomtatványon kell megtenni. Az MVH a szerzõdést a Bizottság döntése, valamint a pályázatban vállalt kötelezettségek alapján készíti elõ, a Bizottság által közzétett, az 1. számú melléklet szerinti szerzõdésminta felhasználásával.

Source: https://magyarkozlony.hu/hivatalos-lapok/1f6d8f4582c212b9198011450b76a344fc1b12f0/dokumentumok/da275a53b239fac5afd6110b60da44226dc944c8/letoltes